Xedmen-d tiɣerɣart n ussuter tin imi neqqar “ tiɣerɣert n Leqsar”. Ass n 14 di yunyu 2001 amussu aɣerman yuwwi tiɣerɣart n Leqsar ɣer Lezzayen tamanaɣt, akken ad tt-ifek iselway n tigduda. Azal n sin n yimelyunen n yimdanen i iṣubben ad lḥun di tikli n laɛruc. Acukan adabu ad yeḥbes tikli-agi, ad yessuffeɣ iɣallen n laman ad ḥabsen tikli-agi, ayen ara d-yeglun s lmut n 6 n yilmeẓyen d waṭas n yimejraḥ.